वारदाताें के बाद पुलिस ने दी सुरक्षा, ग्रामीणों ने बना दी सड़क
नक्सलियों ने गातापार इलाके के नवागांव-करेलागढ़ रोड निर्माण का विरोध किया। छह महीने पहले दो बाद कार्य में लगी गाड़ियों को फूंक दिया। ताकि रोड का निर्माण न हो सके। ठेकेदार भी काम करने से कतराने लगे। अब समस्या खड़ी हुई अधूरी सड़क को पूरा करने की। फिर करेलागढ़ के ग्रामीण इसके लिए आगे आए। पुलिस ने उन्हें सुरक्षा देने का आश्वासन दिया।
ठेकेदार के साथ यही ग्रामीण मजदूर बनकर काम करने लगे। आज स्थिति यह है कि ग्रामीणों ने 8 किलोमीटर की रोड तैयार कर ली है। बताया गया कि सप्ताहभर के भीतर पूरा काम हो जाएगा। इसके बाद आवागमन की समस्या दूर हो जाएगी। ग्रामीणों ने बताया कि करेलागढ़, भोथली-भुजाली के लोगों को गांव से गातापार जाने में तकरीबन 10 से 15 किलाेमीटर का सफर पैदल तय करना पड़ता था। इस कारण काफी समस्या होती थी। पुलिस अधिकारियों से खबर मिली की रोड बनेगी तो राहत मिलने की आस लगी। निर्माण का काम शुरू हाेते ही माओवादियों की चहलकदमी बढ़़ने लगी। एक दिन वे आए और निर्माण में लगी गाड़ियों को आग के हवाले कर दिया। खेमिन बाई और वसुंधरा ने कहा कि उन्होंने तो अपनी उम्र निकाल दी, लेकिन अब परिवार को आवागमन में दिक्कत नहीं होनी चाहिए। ग्रामीणों ने बैठक की और पुलिस के सहयोग से रोड बनाया।
इन समस्याओं से मिलेगी निजात
निर्माण से 200 से अधिक परिवारों को मिलेगी सुविधा
नवागांव-करेलागढ़ रोड के बनने से करेलागढ़ के अलावा भोथली-भुजारी के ग्रामीणों को सुविधा मिलेगी। गांवों में करीब 200 से अधिक परिवार रहते हंै। यह रोड की सौगात काफी राहत भरी है। वे नक्सलियों की दहशत को दरकिनार कर समस्याओं को दूर करने खुद निर्माण कार्य में काम करने लगे।
ग्रामीणों ने एकजुट होकर जागरुकता दिखाई, मेहनत की
नक्सलियों ने निर्माण कार्य को प्रभावित करने की कोशिश की। लेकिन ग्रामीणों ने एकजुट होगा जागरुकता दिखाई। इस विकास कार्य के लिए वे आगे आए। खुद मेहनत की,इससे उनको रोजगार भी मिला और अब रोड की सुविधा भी मिलेगी। वायपी सिंह, एएसपी, नक्सल ऑपरेशन
अब राशन स्टॉक करने की जरूरत नहीं: सड़क की सुविधा नहीं होने के कारण मानसून के पहले दो से तीन महीने का राशन स्टॉक करना पड़ता था। इसके अलावा अन्य सामान भी पहले से रखना पड़ता था। क्योंकि बाजार भी जा नहीं सकते। वहीं परिवार के लिए दो महीने का राशन भरना आर्थिक रूप से भी आसान नहीं था। अब इससे निजात मिलने की बात ग्रामीणों ने कही।
सड़क नहीं होने से इलाज नहीं मिल पाता था: ग्रामीणों ने बताया कि बारिश के दिनों में तो करेलागढ़ से गातापार आने का मार्ग इतना खराब होता था कि चला नहीं सकता था। इस कारण मानसून में कभी किसी को इलाज की जरूरत होती तो उसे हास्पिटल ले जाने की कोई सुविधा नहीं थी। क्योंकि रोड नहीं होने के कारण बारिश में चलना दूभर। इसलिए इलाज नहीं मल पाता था।
राजनांदगांव. नवागांव से करेलागढ़ के बीच 8 किमी सड़क का निर्माण पूरा।
बुलंद हौसला
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva kas_Deva